**Փափաքել եմ ի ջուրն, յուսով կու գնամ**

Փափաքել եմ ի ջուրն, յուսով կու գնամ,

Թէ հասնիմ յայն աղբիւրն, որ կենդանանամ:

Ես խմեմ յայն ջրէն, ու հետ գոհանամ,

Թէ թողուն մէկ պահիկ, որ յինքն լողամ:

Այն սիրովն յաւազանն ես զիս լուանամ,

Նորոգիմ վերըստին, քան ըզհինն Ադամ:

Թէ լինի ինձ ռոճիկ որ արժանանամ,

Դու արա ինձ մտիկ, թէ ոնց կու փայլամ.

Թէ զերկիրն կենդանեաց ես ինձ կամենամ,

Յօրինացն աստուծոյ ես երբ հեռանամ:

Թէ ուզիմ որ անանց բարոյն տիրանամ,

Զտուն ու զտեղն ու զեղբայրն ու զքրոյն մոռանամ:

Հեղեղեմ զարտասուս ու զիս լուանամ,

Եւ մաքրիմ ի մեղաց և արդարանամ: